eBook Romania: 1945-1989. Enciclopedia regimului comunist: Represiunea Vol.4: S-S - Octavian Roske
Consacrat literelor S si S, volumul de fata contine informatii despre locuri de detentie, precum penitenciare (la articolele Satu Mare, Sfantu Gheorghe, Sibiu, Sighet, Sighisoara, Slatina sau Suceava), colonii de munca (Saivane, Salcami, Salcia, Saligny Seimeni, Stoenesti, Stramba), localitati folosite ca domiciliu obligatoriu (Sadova, Sascut, Savinesti, Schei, Spantov, Stancuta Noua, Sterea, Sucevita, Stei), spitale sau sectii de psihiatrie folosite pentru neutralizarea opozantilor si disidentilor (Sapoca, Socola). Mai multe articole din acest volum au ca subiect victimele represiunii, de la categorii profesionale (Scriitor) la culte sau asociatii religioase (Secta, Stilisti, Slatioara), de la comunitati etnice (Sasi, Sarbi, Sionism, Slovaci, Svabi) la organizatii sau grupuri de opozitie (Sindicatul Liber al Oamenilor Muncii din Romania). Alte articole contin informatii despre terminologia utilizata in anchete, rechizitorii, sentinte sau in diverse acte cu caracter normativ care au constituit suportul juridic al masurilor represive (Sabotaj, Secretul de stat, Specula, Spionaj, Subminare, Subminarea economiei nationale, Santaj), date despre structuri ale aparatului represiv (Securitate, Siguranta, Serviciul C al Securitatii, Serviciul Dislocari si Domicilii Obligatorii, Serviciul Inspectii, Serviciul Muncii, Serviciul Special de Informatii, Sistem concentrationar, Scoala de Ofiteri de Securitate), metode si instrumente de lucru la dispozitia Securitatii in actiunile de control, prevenire sau anihilare a manifestarilor ostile regimului comunist (Stramutare, Supraveghere informativa, Supraveghere informativa generala, Sursa, Sursa membru de partid). Prezente in acest volum sunt si aspectele legate de rolul factorului ideologic sau de influenta unor masuri economice asupra societatii (Serviciul de cadre, Sistematizare, Sistematizarea satelor, Socialism stiintific, Stabilizare monetara, Statul-partid, Soim al patriei), efectele ocupatiei sovietice (Sovietizare, Sovrom) sau manifestari ale totalitarismului in alte spatii geografice (Samizdat, SMERS, Stahanovism, stalinism, STASI).